Mehmet Zekî Çelebîyo vakurij 17ê gulane de Silêmanî de raştê hêrişê çekdarî amebi û dima ra roja bîne nêweşxane de dinyaya xo bedilnayebî. Dîya zanayene ke kiştoxê Çelebîyî remayê Hewlêrî.
Çimeyê ke nêwaşt nameyê xo bido derheqê hêrişî de Rojnewsî rê qisey kerd. Goreyê çimeyî kiştoxan badê hêrişî verê xo dayo Hewlêrî. Çimeyî fotografê nê kesan zî parî kerdî û vat remayîşê kiştoxan ê Hewlêrî ramojneno ke no hêriş hetê  MÎTê tirkî û îstîxbaratê PDKyî ra ameyo kerdene.
